alexandrainst/scandi-wiki huggingface dataset:
Herbjørnsruddagene

Herbjørnsruddagene er en årlig litteraturfestival på Notodden i Øst-Telemark. Herbjørnsruddagene startet opp i september 2013, da et arrangement på Herbjørnsrud gård i Heddal også inngikk. På denne gården utspiller handlingen seg i en rekke av novellene til forfatteren Hans Herbjørnsrud (f. 1938). 

Hvert år velges et sentralt forfatterskap som hovedtema - som Tor Ulven, Jon Fosse og Laila Stien. Flere av de fremste forfatterne i landet har gitt sine bidrag til Herbjørnsruddagene, som Kjell Askildsen, Kjartan Fløgstad, Laila Stien, Frode Grytten, Jan Erik Vold og Ingvild H. Rishøi. 

I forbindelse med Herbjørnsruddagene arrangeres det jevnlig en novellekonkurranse for ungdom 13-18 år i Telemark. Vinneren får 5000 kr i premie, og prisen deles ut av Notoddens ordfører eller kultursjef under arrangementet. I 2017 var vinneren av skrivekonkurransen Janne Heimdal (18).

17. mars 2018 skulle blant andre Karl Ove Knausgård delta. 1. mars sendte styret ut en pressemelding der de sa de kansellerte arrangementet grunnet "strid om rettighetene til navnet". Etter kort tid ble det klart at ny festivalleder for Herbjørnsruddagene: Bokfest på Notodden er Corinne Lyche Campos. I slutten av juli ble det kjent at Herbjørnsruddagen 2018 arrangeres på Teledølen kulturpub lørdag 25. august 2018, med blant andre poet Sumaya Jirde Ali, musiker Anne Hytta, kritiker Eivind Myklebust og universitetslektor Heidi Christoffersen.

Historikk 
2018 Hovedtema Sumaya Jirde Ali. Med: Sumaya Jirde Ali, Anne Hytta, Heidi Christoffersen, Eivind Myklebust mfl. Herbjørnsrudforedraget 2018: Heidi Christoffersen.

2017 Hovedtema Laila Stien. Med: Laila Stien, Jan Erik Vold (åpningstale) og Vegard Tveitan (Ihsahn). Herbjørnsrudforedraget 2017: Inger Bråtveit.

2016 Hovedtema Jon Fosse. Med: Tom Egil Hverven, Anne Marit Jakobsen, Benedicte Maurseth mfl. Herbjørnsrudforedraget 2016: Dag Herbjørnsrud.

2015 Hovedtema Tor Ulven. Med: Alf van der Hagen, Henning Hagerup, Pål Norheim og Vegard Tveitan. Lørdag: Ingvild H. Rishøi, Mikkel Bugge og Frode Grytten.

2014 Hovedtema Alice Munro. Med: Ingvild H. Rishøi, Bjarte Breiteig, Trude Rønnestad, Levi Henriksen mfl.

2013 Hovedtema: Kjell Askildsen og Hans Herbjørnsrud. Besøk på Herbjørnsrud gård, med musikk av Anne Hytta. Med: Kjell Askildsen, Kjartan Fløgstad, Lars-Ove Seljestad mfl.

Vinnere av novellekonkurransen 
2017 Janne Heimdal (18), for novellen "Ikkje gå".

2015 Ane Vårin (15), for novellen "Drøym for livet".

2013 Halvor Kristoffersen (16), for novellen "Den første og siste kjærlighet".

Referanser

Eksterne lenker 
 Herbjørnsruddagene. Bokfest på Notodden

Festivaler i Vestfold og Telemark
Kultur i Notodden
Litteraturfestivaler i Norge
Repeterende arrangementer etablert i 2013
RS-28 Sarmat

RS-28 Sarmat (russisk: РС-28 (РС -ракета стратегическая (strategisk missil)) Сармат; NATO-kallenavn: SS-X-30 Satan 2), er et russisk interkontinentalt ballistisk missil (ICBM) drevet med flytende brennstoff. Missilet er videre utstyrt med MIRV med supertunge termonukleære stridshoder. Det har vært under utvikling av Makejev rakettdesignbyrå siden 2009. Det ment å erstatte den tidligere R-36M (SS-18 Satan).
RS-28 Sarmat kan ta med seg 10 tonn nyttelast, eksempelvis 10 tunge (550 kilotonns sprengvirkning) eller 15 lette (150 kilotonn) MIRV stridshoder,
Den 20. april 2022 ble missilet testet under full pressedekning med skyting fra Plesetsk til Kamtsjatka

Se også 
 De strategiske rakettstyrker
 SS-29
 R-36
 UR-100N
 SS-25
 RT-2UTTH Topol M

Referanser 

Ballistiske missiler
Allround-NM på skøyter 2017

Allround-NM på skøyter 2017 ble arrangert 17. og 18. desember 2016 på Leangen kunstisbane i Trondheim med Trondheim-alliansen (Trondhjems SK, Leinstrand IL og Spk Falken) som teknisk arrangør. 

Regjerende norgesmestere var Ida Njåtun (Asker Skøyteklubb) og Sverre Lunde Pedersen (Fana Idrettslag), hvorav kun Sverre Lunde Pedersen forsvarte sin tittel fra fjorårssesongen. På kvinnesiden tok Sofie Karoline Haugen (Sandefjord Skøiteklub) sin første nasjonale sammenlagttittel i seniorklassen.

Aktuelle rekorder

Mesterskapsrekorder

Banerekorder

Sammenlagt kvinner

Sammenlagt herrer

Funksjonærer og delegerte 
Overdommere var Are Strickert (kvinner) og Gunnar Lødding (menn). 
Og assisterende overdommer var Rune Wulvik.
Startere var Tom Vidar Johansson og Torbjørn Sørli.
Teknisk delegert NSF: Erik Julsrud.

Referanser

Eksterne lenker 
 
 Resultater fra arrangørens egne nettsider for kvinner  og menn 
 
 
 Resultatmeny på SpeedskatingResults.com (engelsk).

Allround-NM på skøyter
Sportsarrangementer i Trøndelag
Sport i Trondheim
Hurtigløp på skøyter i 2017
Skøyter
Artikler i skøytesportprosjektet
Rørheim kraftverk

Rørheim kraftverk er et vannkraftverk på Ombo i Stavanger kommune i Rogaland.

Det er et elvekraftverk som utnytter et fall på 150 meter i Rossåna.

Installert effekt er 100 kW. Årsproduksjon er 0,4 GWh.

Kilder
 
 NVE vannkraftdatabase

Minikraftverk i Rogaland
Byggverk i Stavanger
Kraftverk etablert i 2004
Finnøy
Kuosnajärvi

Kuosnajärvi (enaresamisk: Kuošnâjävri, skoltesamisk: Kuosnajäuʹrr) er en innsjø i Enare kommune i Finland. Den ligger 20 kilometer sørvest for Sevettijärvi. Kuosnajärvi har utløp mot nord til innsjøen Välijärvi og er den sørligste av en 17 kilometer lang rekke av sjøer som ligger på praktisk talt samme høyde, og er en del av hovedvannstrengen til Kuosnijoki, ei sideelv til Neidenelva.

På sørbredden av sjøen ligger landsbyen Supru. Regionalvei 971 følger østsida av sjøen.

Referanser 

Innsjøer i Enare kommune
Neidenvassdraget
Shakshouka

Shakshouka (andre skrivemåter: shakshuka, shakshoka, schakschuka) er en spesialitet i det nordafrikanske og jødiske kjøkken. Retten tilberedes av posjerte egg i en saus av tomater, chiliskiver og løk.

Retten, som er en nasjonalrett i Israel der den for det meste spises til frokost, stammer formodentlig fra Tunisia, Algerie og Egypt. Den ble sannsynligvis innført til Israel av tunisiske og andre jøder fra Maghreb.
 
Endrede former er også utbredt i andre land, for eksempel i Tyrkia, hvor en sakşuka ikke tilberedes med egg, men med aubergine, squash, poteter og yoghurt. I Algerie er chakhchoukha vanlig. Disse rettene tilberedes uten egg, men med semule, lammekjøtt, auberginer og squash.

Tilberedning 
Shakshouka tilberedes tradisjonelt av egg, tomatpuré, chiliskiver og løk. Også andre varianter med paprika, feta, auberginer og spinat finnes. 

Løk og chili- eller paprikaskiver blir snittet i strimler og rørt i en stekepanne i olivenolje og stues til de er glassaktige. Deretter tilsettes tomater, tomatpuré og krydder som hvitløk, spisskummen og pepper. Det hele kokes i ca. ti minutter. De utslåtte eggene tilsettes forsiktig, og posjeres med lukket grytelokk i fire til fem minutter. Til slutt tilsettes litt persille og andre kryddere.

Retten blir ofte servert med franskbrød eller pita og serveres rett fra pannen.

Eggretter
Tunisisk mat
Jødisk mat
Eugen Bolz

Eugen Anton Bolz (født 15. desember 1881 i Rottenburg am Neckar, henrettet 23. januar 1945 i Berlin-Plötzensee) var en tysk politiker og motstandsmann. Han var en del av sammensvergelsen mot Adolf Hitler i 1944, og ble dømt til døden av Volksgerichtshof (folkedomstolen). Bolz ble halshugget i Plötzensee i Berlin den 23. januar 1945.

Referanser 

Tyske politikere
Personer fra Landkreis Tübingen
VM i banesykling 1947

VM i banesykling 1947 (verdensmesterskapet i banesykling) ble arrangert i Paris i Frankrike i 1947.

Medaljetabell

Referanser 

VM i banesykling
Internasjonale mesterskap i Frankrike
Internasjonale mesterskap i 1947
1947 i Frankrike
Sport i Paris
Sykling i 1947
Sykling i Frankrike
Välijärvi

Välijärvi (enaresamisk: Koskâjävri) er en innsjø i Enare kommune i Finland. Den ligger 17 kilometer sørvest for Sevettijärvi. Välijärvi ligger mellom Kuosnajärvi i sør og Mihkalijärvi i nord og er en del av en 17 kilometer lang rekke av sjøer som ligger på praktisk talt samme høyde, og er en del av hovedvannstrengen til Kuosnijoki, ei sideelv til Neidenelva.

Regionalvei 971 følger østsida av sjøen.

Referanser 

Innsjøer i Enare kommune
Neidenvassdraget
Mihkalijärvi

Mihkalijärvi (enaresamisk: Mihkâljävri, skoltesamisk: Mihkaljäuʹrr) er en innsjø i Enare kommune i Finland. Den ligger 12 kilometer sørvest for Sevettijärvi. Mihkalijärvi har utløp mot nord til innsjøen Rautaperäjärvi og er den største av en 17 kilometer lang rekke av innsjøer som ligger på praktisk talt samme høyde. Den er en del av hovedvannstrengen til Kuosnijoki, ei sideelv til Neidenelva.

Regionalvei 971 følger østsida av sjøen.

Referanser 

Innsjøer i Enare kommune
Neidenvassdraget
Mateusz Morawiecki

Mateusz Jakub Morawiecki [maˈtɛuʃ jakub mɔraˈvjɛt͡ski] (født 20. juni 1968 i Wrocław) er en polsk politiker (PiS) og fra 11. desember 2017 statsminister i Polen. Tidligere var han stedfortredende statsminister og nærings- og finansminister i regjeringen til Beata Szydło

Sitater 
– Vi trenger flere stridsvogner, og færre tenketanker. Disse har vi mer enn nok av.

Referanser 

Personer fra Wrocław
Polske politikere
Else Skjønsberg

Else Skjønsberg (født 1941) er en norsk sosiolog, forsker og bistandsarbeider, som særlig har arbeidet med internasjonale kvinne- og likestillingsspørsmål og internasjonal utvikling, med særlig vekt på Afrika og det indiske subkontinent. Hun var den første i Norge som arbeidet med kvinnerettet bistand og ble allerede på 1980-tallet beskrevet som en veteran i norsk bistandspolitikk.

Hun ble mag.art. i sosiologi ved Universitetet i Oslo i 1975 og har siden arbeidet både praktisk som bistandsarbeider i statlig og internasjonal bistandsforvaltning og som forsker. Hun arbeidet i en årrekke i NORAD, der hun hadde ansvaret for kvinnerettet bistand, og har også hatt oppdrag for FN. Hun har blant annet bodd to år i Uganda og to år i Zambia, og har arbeidet på Sri Lanka. Hun har senere vært forsker ved Alternativ Framtid/ProSus og spesialrådgiver i Norges forskningsråd. I 1989 fikk hun den amerikanske prisen World Hunger Media Award for boken «Change in an African Village, Kefa Speaks (Kumarian  Press 1989) Hun mottok YS' likestillingspris i 1991. 

Hun er datter av advokat og industrileder Tor Skjønsberg, som var den reelle lederen for Hjemmefronten til 1944 og en kort periode skipsfartsminister like etter krigen.

Bibliografi
Kjønn og kaste: en landsbystudie fra Sri Lanka, magisteravhandling i sosiologi, Universitetet i Oslo, 1975
Kvinner i andre kulturer : perspektiver ved den afrikanske kvinnes stilling, NORAD, 1975
Kvinners autonomi og jordbruksstrukturer, PRIO, 1976
Kjønn og arbeid: studier av en ceylonesisk bygd, U-landsseminarets skriftserie, 1, 1977
Women and food and the social sciences : perspectives on african food production and food handling, 1977
Kvinner, utvikling og strategi, U-landsseminarets skriftserie, 14, 1980
The Kefa records: everyday life among women and men in a Zambian village, U-landsseminarets skriftserie, 21, 1981
A Special Caste: Tamil Women of Sri Lanka, 1984, ISBN 0862320712 
Kvinnerettet bistand, Forum for utviklingsstudier, 1985
Zambia: fisheries development in the northern province, Women in Development, 1986
Change In An African Village Kefa Speaks, West Hartford, Conn., Kumarian Press, cop. 1989, ISBN 0931816572, ISBN 9780931816574
Om kvinner og EF: litt av det du trenger å vite, 1990
Malawi: et ukjent land for Norge?, SUM, nord/sør dialog, 1991
Fishing for development: small-scale fisheries in Africa, Nordiska Afrikainstitutet, 1992, redaktør sammen med Jan M. Haakonsen
Women in development : theories, themes and topics in the post Nairobi era, SUM, 1993
Omsorgsrasjonalitet: Fremtidens fornuft, 1995
A world wide cooperation: the Norwegian Women in the Third World TV Campaign 1989–1995, NORAD, 1995
Kvinnenes fredsbevegelse på åttitallet, ProSuS, 1998
Om Agenda 21 og norsk tosidig bistandsforvaltning, ProSus, 2000
Women's Economic Programme (India): setting up employment-cum-training for women, NORAD, 2000
Handbook in gender and empowerment assessment, NORAD, 2000

Referanser

Norske bistandsarbeidere
Norske sosiologer
VM i banesykling 1987

VM i banesykling 1987 (verdensmesterskapet i banesykling) ble arrangert i Wien i Østerrike i 1987.

Medaljetabell

Referanser 

VM i banesykling
Internasjonale mesterskap i Østerrike
Internasjonale mesterskap i 1987
1987 i Østerrike
Sport i Wien
Sykling i 1987
Sykling i Østerrike
Ragne Wiklund

Ragne Wiklund (født 9. mai 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Aktiv Skøyteklubb.

Hun ble tatt ut til verdenscupstevne nummer 2 sesongen 2017/18 i Sørmarka Arena, Stavanger, Norge. Sesongen etter rykket hun opp til A-gruppa i verdenscupen under stevnet i Obihiro, Japan.

Wiklund er også orienteringsløper for Nydalens SK, og har deltatt i to junior-VM. Hun har flere NM-medaljer i orientering. 

Den 14. februar 2021 ble hun den første kvinnelige skøyteløper fra Norge på 83 år som vant et VM-gull i seniorklassen (forrige norske verdensmester var Laila Schou Nilsen, som ble verdensmester i allround i 1938 i Oslo), da hun vant  meter i Enkeltdistanse-VM i Heerenveen.

Hun vant sin første verdenscupseier den 11. november 2022, da hun vant 3000 meter under et verdenscupstevne i Stavanger. Hun gikk der på tiden 4.03,11.

Personlige rekorder i skøyteløp 
Oppdatert per 21. mars 2022.

Meritter på skøyter

Norgesrekorder 
Liste over norgesrekordnoteringer gjort av Ragne Wiklund.

 De 2 første lagtemporekordene satte hun på lag med Ida Njåtun og Marit Fjellanger Bøhm og reserven Sofie Karoline Haugen. Den gjeldende lagtemporekorden ble satt sammen med Marit Fjellanger Bøhm og Sofie Karoline Haugen og uten reserve.

Sammenlagt i Verdenscupen 
Oppdatert etter sesongen 2021/22.

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
  Ragne Wiklund hos SpeedSkatingResults.com
  Ragne Wiklund på Jakub Majerski's Speedskating database (Adelskalender distanser og sammenlagt)
  Ragne Wiklund på www.isu.html.infostradasports.com
Bilder
  Bilder av Ragne Wiklund på SpeedSkatingPhotos.info/DesgPhoto.com

Norske skøyteløpere
Norske orienteringsløpere
Deltakere for Norge under Vinter-OL 2022
Skøyteløpere under Vinter-OL 2022
Verdensmestere i hurtigløp på skøyter – Enkeltdistanse
Norgesmestere i hurtigløp på skøyter – Allround
Norgesmestere i hurtigløp på skøyter – Enkeltdistanse
Skøyteløpere for Aktiv Skøyteklubb
Artikler i skøytesportprosjektet
VM i banesykling 2013

VM i banesykling 2013 (verdensmesterskapet i banesykling) ble arrangert i Minsk i Hviterussland i 2013.

Medaljetabell

Referanser 

VM i banesykling
Internasjonale mesterskap i Hviterussland
Internasjonale mesterskap i 2013
Sport i Belarus i 2013
Sport i Minsk
Sykling i 2013
Sykling i Hviterussland
Edgar Ray Killen

Edgar Ray Killen (født 17. januar 1925 i Philadelphia i Neshoba County i Mississippi i USA, død  11. januar 2018 i Mississippi State Penitentiary i Parchman i Mississippi) var en amerikansk baptistpastor, sagverkseier og lokal leder for Ku Klux Klan i Neshoba County i Mississippi. 

Han ble i 2005 dømt for drap på tre borgerrettsaktivister i 1964.

Biografi

Bakgrunn
Edgar Ray Killen var den eldste av de åtte barna til Lonnie Ray Killen (1901–1992) og Etta Killen (født Hitt, 1903–1983). Killen var en kleagle, en som rekrutterte og organiserte medlemmer til Neshoba og Lauderdale County-avdelingene av Ku Klux Klan.

Lynsjingen i 1964
I 1964 samlet Killen, ifølge en dom av 2005, sammen en lynsjemobb i Neshoba County, som resulterte i en aksjon som endte med borgerrettsaktivistene Michael Schwerner (24), Andrew Goodman (20) og James Chaney (21) mistet livet. Mordene opprørte store deler av den amerikanske opinion og gav økt støtte til  borgerrettsbevegelsen. Hendelsene skildres delvis i filmen Mississippi i flammer fra 1988.

Rettsforfølgelse
Killen var en av en rekke tiltalte som en delt jury i rettergangen i en føderal domstol i 1967 ikke kunne felle for å ha krenket aktivistenes borgerrettigheter. Killen skal ha hatt et kvinnelig jurymedlem, som bestemt stod fast ved at en pastor ikke kunne dømmes, å takke for at tiltalen ikke førte frem. Flere andre ble dømt i rettssaken.

I en alder av 80 år ble han til slutt arrestert og tiltalt for drap på aktivistene. Killen hadde hele tiden vært bosatt i de samme traktene der mordene skjedde, arbeidet i skogen og preket i områdets kirker. Juryen, bestående av ni hvite og tre svarte jurymedlemmer, forkastet mordanklagen, men fant ham skyldig i å ha rekruttert mobben som utførte drapene. Han ble på årsdagen for forbrytelsene, den 23. juni 2005, dømt til 60 års fengsel.

Referanser

Personer fra Neshoba County i Mississippi
Personer fra USA dømt for drap
Personer tilknyttet Ku Klux Klan
Karin Okkenhaug

Karin Okkenhaug Seim (født 5. januar 1977) er en norsk artist, musiker og låtskriver.

Liv og virke 
Karin Okkenhaug ga ut sitt debutalbum Se det du ser 10. januar 2018 på Christer Falcks plateselskap C+C Records. Platen er produsert av Anders Engen. Bandet består av Audun Erlien, Bendik Hofseth, Mathias Eick, Anders Engen og Kjetil Steensnæs. Knut Anders Sørum er med som duettpartner på en av albumets låter. Hennes andre album Den dagen det snur ble gitt ut 11. mars 2022 på plateselskapet Grammofon. Begge album er også gitt ut fysisk som en eksklusiv gaveeske med kunstkort, plate og håndskrevne tekster, hvor fotograf Ellen Lande Gossner har tolket hver låt. Karin Okkenhaug er også en av de første artistene i Norge til å selge musikk og kunst som NFT på markedsplassen OpenSea.

Hun har også sunget duetter med artister som Bjørn Eidsvåg og De Lillos.

Karin Okkenhaug har jobbet som korist for artister som CC Cowboys, Dance with a Stranger, Jarle Bernhoft, D'Sound, Lars Lillo-Stenberg, Lisa Nilsson, Maria Mena og Knut Anders Sørum, og har også i en årrekke vært fast korist og sanger på programmer som Idol og Skal vi danse. Seim har sunget på en rekke animasjonsfilmer som Prinsessen og frosken, Min bror Bjørnen, Shrek, Mikkes jul og Istid. 

Karin Okkenhaug jobber også som innleser for Lydbokforlaget, Fabel og Storytel, og har blant annet lest romanene Snøhvit må dø, Hagen for små begynnelser, Eplehagen og Min historie av Michelle Obama.

Diskografi 
 2022: Vil du bli hos meg (Grammofon)
 2021: Tid (Grammofon)
2021: Vil du bli hos meg (single, Grammofon)
2018: Se det du ser (C+C Records)
 2017: Livsmaleri (single, C+C Records)
 2017: Se det du ser (single, C+C Records)

Referanser 

Norske sangere
Norske låtskrivere
Personer fra Skien kommune
Red Ribbon Bakeshop

Red Ribbon Bakeshop, Inc. er et filippinsk selskap som driver en fast-food og bakeri-kjede under merkevarenavnet Red Ribbon.

Bakgrunn
I 1979 etablerte Amalia Hizon Mercado og hennes ektemann, Renato Mercado, Red Ribbon som et lite kakeutsalgssted på Timog Avenue i Quezon City.  I 1984 åpnet de sin første oversjøiske forretning i West Covina  i California i USA. Selskapet begynte med franchising i 1999. 

Det var (pr 2007) mer enn 200 filialer rundt om på Filippinene, 32 i California; to i Las Vegas; to i New Jersey (Jersey City og Bergenfield); én i Metropolitan Phoenix; en i New York City; én i Virginia Beach i Virginia og en i Houston i Texas.

I 2005 ble Red Ribbon kjøpt av Jollibee Foods Corporation (JFC), et konglomerat av fast-food-kjeder på Filippinene.Red Ribbon Bakeshop, Inc. is managed through JFC's holding company, RRB Holdings.

Referanser

Eksterne lenker
Red Ribbon Bakeshop
Red Ribbon Bakeshop USA

Bakerier
Hurtigmatkjeder
Selskaper etablert i 1979

Filippinske restaurantkjeder
P7 Klem

P7 Klem er en norsk radiokanal eid av P4-gruppen og etablert i 2009. Kanalens hovedprofil er programmer med rolig popmusikk, ballader og kjærlighetssanger. 

I november og desember hvert år gjøres kanalen om til en julekanal som kun spiller julemusikk.

Bakgrunn 
Kanalen har røtter tilbake til juni 2002, da under navnet Klem FM. Kanalen ble drevet av SBS Discovery-selskapet Melodigruppen og markedsførte seg som landets eneste «rendyrkede radiostasjon for rolige favoritter». Kanalen overtok frekvensene til nedlagte Melodi FM og sendte i begynnelsen bare i Oslo, Bergen og Trondheim. Senere ble kanalen kjøpt opp av NRJ og P4. I 2014 skiftet kanalen navn til P7 Klem i forbindelse med den planlagte overgangen fra FM til DAB+.

I 2017 var P7 Klem den niende største radiokanalen i Norge, med en daglig lytterandel på 2,3 prosent. I desember 2017 var kanalen landets tredje største radiokanal, takket være P7 Klems julemusikk-profil.

Sendeskjema P7 Klem per 2020 
Mandag–fredag: 

 08.00–12.00: Rolige favoritter med Hanne Bjørnevik
 12.00–17.00: Kos og klem med Sverre Bjørnsen
 17.00–08.00 Rolige favoritter (17.00–11.00 natt til lørdag)
Lørdag
 11.00–15.00 Helgeklem med Per Lilleengen
 15.00–11.00 Rolige favoritter
Søndag
 11.00–15.00 Helgeklem med Per Lilleengen
 15.00–08.00 Rolige favoritter

Sendeskjema Julekanalen P7 Klem per 2021 
Mandag–fredag

 07.00–11.00 Julemorgen med Hanne Bjørnevik
 11.00–15.00 JuleKlem med Sverre Bjørnsen
 14.00–17.00 Julekos med Elisabeth Carew
 17.00–20.00 Julekos med Espen Hoff
 20.00–07.00 Non-stop julemusikk (natt til lørdag 20.00–08.00)

Lørdag og søndag

 08.00–12.00 Julekos med Morten Scott Jansen
12.00–15.00 Julekos med Elisabeth Carew 
 15.00–19.00 JuleKlem med Espen Hoff
19.00 –21.00 Julekveld med Hanne Bjørnevik
20.00–08.00 Non-stop julemusikk (natt til mandag 20.00–07.00)

Referanser

Eksterne lenker 
 

Norske radiokanaler
Radiokanaler etablert i 2002
P4-gruppen
Stadtroda

Stadtroda er en by i Saale-Holzland-Kreis i den tyske delstaten Thüringen. Den ligger ved elva Saale, noen kilometer sør for byen Saalfeld.

Eksterne lenker 
 

Byer i Thüringen
Kreis Stadtroda
Metanisering

Metanisering er en rekke prosesser der mikroorganismer nedbryter biologisk materiale i fravær av oksygen.  Prosessen anvendes til industrielle eller private formål for å håndtere avfall eller til å produsere brennstoff. Mye av den gjæringen som anvendes industrielt til å produsere mat- og drikkeprodukter bruker anaerob nedbrytning.

Anaerob netbrytning forekommer naturlig i noen områder og i sjøer samt i havsedimenter, hvor det normalt omtales som «anaerob aktivitet». Dette er kilden til sumpgass.

Metanisering blir brukt som en del av prosessen til behandling av bionedbrytbart avfall og avløpsslam. Som en del av forvaltningen av avfall, brukes metanisering blant annet til å produsere biogass.

Anaerob nedbrytning er alminnelig anvendt som en kilde til fornybar energi. Metanisering produserer biogass, som består av ca. 60% metan, 40% karbondioksid og spor av andre «forurensende stoff» gasser. Denne biogassen kan anvendes direkte som brensel i kraft-varme gassmotorer eller oppgraderes til naturgass-kvalitet biometan. Ved en oppgradering kan en rekke teknologier brukes. Oppgradeet biogass inneholder opp mot 50% mer biogass, fordi CO2 utnyttes i reaksjoner med for eksempel hydrogen. Den avgassdet biomassen brukes som gjødsel.

Referanser 

Fornybar energi
Tentsuyu

Tentsuyu (japansk:天汁) er en japansk saus som benyttes sammen med tempura. Den består av dashi, mirin og soyasaus. Når den skal benyttes ned nat av sterk odør eller smak, kan, men imidlertid bruke sake og sukker i stedet for mirin, mer eller mindre shoyu kan brukes.

En variant kan benyttes for donburi og buljongen for retter some agedashi tofu og soba.

Litteratur
 
 
 

Japansk mat
Sauser
Iso-Pelsa

Iso-Pelsa (nordsamisk: Stuorra-Bealsa, enaresamisk: Stuorrâ-Biälsá, skoltesamisk: Jõnn-Pelsa) er et fjell i Enare kommune i Finland. Det har en høyde på 273 meter over havet. Fjellet ligger 3 kilometer øst for Pautujärvi. Terrenget rundt Iso-Pelsa et relativt flatt skoglandskap. Nærmeste bosetning er Supru, som ligger 10 kilometer mot sørøst.

Referanser 

Fjell i Enare kommune
Fjell under 1000 meter
Euroskeptisisme

Euroskeptisisme er et begrep for skepsis til og kritikk mot Den europeiske union. De som definerer seg som euroskeptikere, er enten motstandere av at deres hjemland skal bli medlem av unionen, eller imot EU-systemet i sin helhet.

Referanser
 

EU-politikk
Politisk terminologi